
2023 aña DI 


UNION JAN, 1 Posso 


DURANTE REUNION ENTRE ARUBA, 

CORSOU Y SINT MAARTEN A DELIBERA RIBA 
SIMILARIDADNAN Y RETONAN 


Recientmente tabatin reunion tripartite na Sint Maarten entre 
Prome Minister di Aruba Evelyn Wever - Croes, Prome Minister 
di Corsou Gilmar ‘Pik’ Pisas y Prome Minister di Sint Maarten 
Silveria Jacobs, riba diferente punto riba agenda. 


E reunionnan tripartite ta algo comun y cu ta tuma luga 
regularmente. Durante e encuentronan e tres paisnan ta 
delibera riba similaridadnan y retonan, pa mira unda por yuda 
otro cu idea, sugerencia, of cu accion. Den aña 2023 trahando 
hunto y den union, por logra surpasa e retonan aki. 


Por ultimo, Premier Wever - Croes a indica cu a repasa e 
agenda cu lo wordo trata hunto cu Hulanda e siman aki, pa por 
ta bon prepara pa e demas reunionnan. 


WAQA, Modas 


MINISTER 

Comision Celebracion Dianan Nacional ta informa: 


I CU 


Desde afia pasa na luna di februari, Aruba a drenta den e 
normalidad nobo y eventonan publico por wordo organisa bek. 
E afia aki Dia di Betico lo por wordo celebra manera custumber. 
Dia 24 di januari anochi lo organisa bek e manifestacion cultural 
publico riba Plaza Libertador G.F. Betico Croes. 


Comision Celebracion Dianan Nacional ta preparando un 
bunita programa pa e anochi special aki riba plaza pa honra 
e memoria di nos gran Libertador. Durante e manifestacion 
cultural, Minister di Cultura lo hiba un discurso na comunidad 
relaciona cu e dia nacional aki. Riba e anochi aki un programa 
ta wordo presenta riba escenario cu e.o. canto, baile, teatro di 


nos artistanan local. Riba plaza mes ta wordo organisa un feria 
cu benta di cuminda, boca dushi y artesania local. 


Pa medio di e comunicado aki ta invita tur esnan cu ta desea 
pa huur un tent sea pa bende cuminda, cos dushi of artesanía 
riba Plaza Betico Croes pa tuma contacto cu Departamento 
di Cultura na telefoon 582-2185 pa sigura nan tent y ricibi tur 
informacion. Por contact parti mainta entre 8 or di mainta pa 11 
or y mey y despues di merdia for di 1 or y mey pa 4 or di atardi. 
Tene na cuenta cu tur esnan cu lo bay bende cuminda mester 
tin nan caarchi berde valido y cu e tentnan ta limita. 

Wang SE 


MINISTER 


Minister Dangui Oduber su maneho di turismo no solamente 
ta dirigi riba target turista di calidad, mehoracion di servicio 
y upgrading di area turistico pero tambe e ta basa pa crea 
un balans positivo pa e comunidad di Aruba incluyendo nos 
amigonan di cuater pia cu no tin un dak riba nan cabes. 


Pa e motibo aki diahuebs mainta den un conferencia di prensa 
conhuntamente cu president di e board di “Tourism Product 
Enhancement Fund” (TPEF) sr. Arends y tambe e president 
di Fundacion Stimami Sterilisami (FSS) sr. Biemans, Minister 
Oduber a anuncia y firma un acuerdo caminda un biaha mas 
TPEF ta bay duna sosten financiero na FSS. E fundacion 
aki ta pa yuda cu sterilisacion di cacho y pushi nan di caya y 
tambe pa yuda doñonan sterilisa nan mascota. E programa di 
sterilisacion aki ta un colaboracion di sector publico conhunto 
cu sector priva. 


E Fundacion di Stimami Sterilisami ta ricibi subsidio for di TPEF 
anualmente cu excepcion di aña 2021 debi na e pandemia. 
Nan ta haci hopi bon uzo di esaki y ta traha na un manera 
eficiente. Nan ta traha cu 5 diferente veterinarionan di Aruba. 
Durante aña 2022 e fundacion a logra steralisa un total di 3686 
pushi y cacho riba nos isla y nan tin como meta den aña 2023 
pa sterilisa alrededor di 5 mil/6 mil pushi y cacho. 


Minister Oduber ta kere firmemente cu e manera con nos ta 


trata nos animalnan ta bisa hopi di nos como nacion. Abase di 
programanan asina, den wowo di nos bishitantenan ta eleva e 
imagen di e producto Aruba y ta cumpli cu e vision di Ministerio 
di Turismo. E meta ta pa haci nos comunidad mas consciente 
riba e problematica aki, mantene e mascotanan den cura ta 
evita cu nan ta keda reproduci. Lo bay sigui enfoca riba e 
campañanan di conscientisacion pa tene nos comunidad bon 
informa. 

2023 aña DI 


UNION JANI YPosmusmo 
E AS y 


eect- 5 
UNES 14 
MANGA KAN 17 
MINISTER Z 


PROYECTO EDIFICIO RENOBACION DI DAS 
Y PROYECTO PLAZA TINO RUIZ DEN PLENO 
EHECUCION 


Minister di Husticia y Asuntonan Social Sr. Rocco Tjon a reuni 
cu DOW y Monumentenbureau caminda a toca e proyecto di 
Departamento di Asuntonan Social (DAS), un proyecto cu ya 
caba a wordo aproba y e trabounan a wordo termina aña pasa, 
sinembargo no a ser completa pa motibo di algun contra tiempo, 
cual awo por continua bou supervision di Monumentenbureau. 
Banda di esaki a sinta tambe cu DOW pa toca e proyecto di 
Plaza Tino Ruiz (QEPD) cua ta cla pa inicia. 


Manera a indica, e proyecto di e edificio di DAS tawata tin un 
contratiempo grandi pa motibo cu gran parti di e dak ta lek awa, 
pa cual motibo a reuni pa asina por percura cu e trabounan 
pa repara esaki por wordo ehecuta dentro di e cincuenta 
dianan cu ta stipula pa cu esaki. Monumentenbureau ta bay 
keda encarga cu e parti di supervision pa asina garantisa cu 
e edificio por keda den su estado original segun rekisitonan di 
Monumentenbureau. Unabes cu esaki keda cla, e trabounan 
di renobacion pa DAS por continua pa loke ta e siguiente 
fasenan. Pues, ta trata di dos fase cu ya caba a wordo aproba, 
un inversion di mas cu un miyon florin pa tur e renobacionnan 
por keda cla e aña aki, pa cual e personal di DAS cu aworaki 
ta ubica den un otro edificio, por muda bay bek na nan edificio 
completamente renoba. 


Banda di esaki, a reuni cu DOW tambe tocante e proyecto di 
Plaza Tino Ruiz (QEPD), cual ta completamente aproba y a 
wordo otorga na e compania cu a gana e destaho, pa asina 
e trabounan por inicia y asina den cincuenta dia di trabou e 
plaza aki por bira un realidad. Di e forma aki KPA y e famia di 
Tino Ruiz den feliz momoria por tin un luga caminda ta honra 
Tino, es decir e ta haya su propio luga caminda tur hende por 
bay pa recorde pa tur e trabounan cu el a desplega pa Aruba. 
E mantencion di e plaza ta wordo presupuesta, pasobra 
e bedrijfsvoering di cada dienst ta tene cuenta cu e parti di 
mantencion. Generalmente, esaki ta algo cu semper ta tene 
cuenta cune den e presupuesto di pais Aruba. 

2023 aña DI 


UNION JAN Y POSITIVISMO! 
ATAN 


Gabinete wever-croes Ù 


Recientemente, Minister Endy Croes a reuni cu sr. Daroul 
Croes den cuadro di e rapport Doorlichting van het Arubaanse 
Onderwijsbestel. Sr. Croes den pasado a eherce varios funcion 
den Ministerio di Binnenlandse Zaken en Koninkrijksrelaties 
(BZK) na Hulanda Caribense. Sr. Daroul Croes ta coordina 
varios aspectonan den cuadro di preparacion di e Plan van 
Aanpak cu lo desemboca despues di e Uitvoerings Agenda di 
e Landspakket. 


Landspakket den su totalidad ta wordo lidera pa sra. Indra 
Zaandam mientras e parti enseñansa, ta wordo forma pa 
Directie Onderwijs, Inspectie Onderwijs, sr. Daroul Croes y 
conseheronan di Minister Endy Croes cu ta forma parti di e 
ekipo. Actualmente tin varios reunionnan tumando luga cu e 
Tijdelijk Werk Organisatie (TWO/BZK) y Ministerio di Onderwijs, 


MINISTER ENDY CROES A 
SR. DAROUL CROES 


> 


Cultuur en Wetenschap (OCW) pa loke ta regarda enseñansa. 
Durante e encuentro cu Minister Endy Croes a dialoga tambe 
riba diferente puntonan di interes cu lo wordo trata durante e 
Vierlandenoverleg cu ta tuma luga siman entrante na Curacao. 


Mandatario di Enseñansa a enfatisa cu e tabata un bon reunion 
unda a coordina varios aspectonan pa cu ehecucion di e 
Uitvoerings Agenda specifico di e Landspakket di enseñansa. 


Nos ACTITUD POSITIVO 

TA NOS FORSA PA SOLUCIONA 
CADA RETO Y CREA 
OPORTUNIDADNAN NOBO. 

MINISTER ENDY CROES TA FELICITA COLEGA 
MINISTER ROCCO TJON CU E PROYECTO DI 
CAMARA DI VIGILANCIA 


Minister Endy Croes ta felicita colega Minister Rocco Tjon pa e 
tremendo trabou cu el a realisa recientemente cu e instalacion 
di camara na e zonanan di riesgo “hot zones” di Aruba. Desde 
aña pasa Minister Rocco Tjon a cera un acuerdo cu Servicio 
di Telecomunicacion di Aruba (SETAR) pa ehecucion di e 
proyecto aki. E proyecto ta parti den cuater fase. E prome fase, 
ta completamente finalisa ta trata aki di camara di vigilancia pa 
henter e zona di hotel “high-rise hotel area”, pues cuminsando 
for di Eagle Beach te cu Fisherman's hut. Tambe ta inclui 2 
camber di vigilancia, uno na warda na Shaba y uno na Centro 
di Husticia na Macuarima. Fase 2, 3 y 4 ta aproba caba y lo 
wordo ehecuta pronto. 


E di dos fase ta encera camara den e zonanan di hotel y/of area 
di entretenimento (tur caminda cu por drenta e zona aki). E area 
aki lo ta completamente bou vigilancia di camara y lo señala tur 
trafico cu drenta e area aki. Di tres fase ta encera camara den 
e centro di San Nicolas y di cuater fase ta consisti di un centro 
operacional, unda cu ta planifica pa tin un ekipo multidisciplinario 
cu ta consisti di personal di diferente departamento hudicial pa 


Minister di Enseñansa y Depo 


W Endy Croes 


E Gabinete Wever - Croes II l 428 


vigila e camaranan 24/7. Concluyendo Minister Endy Croes 
ta felicita Minister Rocco Tjon, Ministerio di Husticia, Cuerpo 
Policial Aruba y tur stakeholders cu nan excelente trabou. 
Garatisa siguridad riba nos isla hopi importante pa nos mes, 
como tambe pa e zona turistico ta bou vigilancia, mirando cu 
turismo ta nos pilar economico cu nos mester cuida. 


Minister Endy Croes: 


2023 TA PREMIRA DI BIRA UN ANA GRANDI 
PA DEPORTE NA ARUBA 


Diaranson atardi, Minister Endy Croes 
a reuni cu ekipo di maneho di IBISA 
unda cu a revisa y repasa e programa 
deportivo pa aña 2023. E proyectonan cu 
ta programa pa wordo ehecuta e aña aki 
ta e.o.: Weganan Interinsular, Weganan 
Escolar (WE) Aruba, Koningsspelen, 
Betico Run, Half Marathon, Summer 
Camp, School Sport Program, Healthy 
Life, Diadomingo Activo y Caya 
Recreativo. Tambe a dialoga riba e 
proyecto di dak pa e speelplaats pa 
IBISA San Nicolas. 


Un otro proyecto cu lo wordo realisa den 
2023 ta Johan Cruyff futbol veld pa e 
bario di Sabana Basora. Minister Endy 
Croes a enfatisa cu tur cos ta alinea y 
ta canando segun plan. Aña 2023 ta priminti di bira un aña 
grandi pa deporte na Aruba. Finalisando Minister Endy Croes 


Th 
a expresa; nos trabou ta pa coordina, tuma decision y percura 
pa tur cos cana bon. Nos ta sigui traha cu e deseo, disciplina, 
dedicacion, determinacion pa deporte en general na Aruba. 


2023 AÑA DI 


UNION MON Y POSITIVISMO! 


ATAN 


Gabinete Wever-croes V 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


pa recohe mi desperdicio. lo wordo procesa pa poni den 
bales y deposita na Sero Teishi 


Bo ta di acuerdo cu 
*e opcion aki no tin cambio di prijs 


mester cambia e 


manera di anda cu bo SI, Mi ta scoge pa haci algun cambio den mi cas/negoshi. 
*e opcion aki lo por tin cambio di prijs, algun ta pornada, algun pa un prijs chikito y 


algun bo ta haya placa a cambio. 


desperdicio? 


Bo opcion pa cada tipo di desperdicio: 


PLASTIC PLASTIC BEACH PARTY, ARUPRO ECOTECH FREEZONE , 


J d 


GREEN WASTE/PALLET 
BLANCO — — 
VEHICULO, METAL, E-WASTE Esaki ta inclui productonan manera frigidaire, 
Y "WHITE GOODS” da 
AZETA DI MOTOR, DALTAA 
HYDROLIC Y GEAR — 


Bo kier haci mas? 


| 


PROHIBI MENOS PREFERA RECONOCE B MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonon di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
HTTPS://TRASHTOCASHARUBA.ORG/PAGES/DUMP-PARKIETENBOS 


q 


> 


AN 
Nos ACTITUD POSITIVO TA NOS 


FORSA PA SOLUCIONA CADA RETO 
Y CREA OPORTUNIDADNAN NOBO. 


Aña 2023 lo trece hopi cambio pa cada un di nos, y nan 
impacto riba cada un di nos lo ta fuerte. Sin embargo ban 
carga e positivismo cu tur e cambionan aki lo trece cosnan 
bon pa nos, lo crea e progreso y bienestar cu nos 
ciudadanonan merece. Aruba ta un pais bendiciona, y cu fe 
den nos Todopoderoso, nos mester carga e positivismo cu 
tin cosnan grandi nos dilanti. Nos actitud positivo, cu ta 
permiti nos mira e solucion pa cada reto y oportunidad 
nobo den cada situacion. 


AÑA DI UNION Y POSITIVISMO! 


